ઝારખંડના રાંચી શહેરમાંથી તા. ૨૧-૫-૧૮ના રોજ એક સગીરાનું અપહરણ થયું હતું. જે અંગે રાંચી પોલીસ સ્ટેશનમાં અપહરણનો ગુન્હો નોંધાયો હતો. ઘટના અંગેની તપાસ કરતાં પોલીસને સગીરાનું અપહણ કરી મોડાસા ખાતે લવાઈ હોવાનું માલુમ પડ્યું હતું. માહિતીના આધારે સગીરાને આરોપીઓ સાથે શોધી કાઢવા અરવલ્લી જિલ્લાના ઈન્ચાર્જ પોલીસ અધિક્ષક ફાલ્ગુનીબેન પટેલના માર્ગદર્શન હેઠળ એલ.સી.બી.પીઆઈ એન.કે.રબારીએ ટીમો બનાવી સગીરાની શોધખોળ હાથ ધરી હતી.